PolyAgent/wiki_georgian_en_parallel_20231101 huggingface dataset:
The King of Limbs

The King of Limbs — ბრიტანული ალტერნატიული როკ-ჯგუფ Radiohead-ის მერვე სტუდიური ალბომი. იგი გამოიცა 2011 წლის 19 თებერვალს, ციფრული ვერსიის სახით, ხოლო 2011 წლის მაისში გამოვიდა მისი ე.წ. ’საგაზეთო’ ვარიანტი. ალბომის გამოცემის შესახებ ცნობილი გახდა გამოსვლამდე 5 დღით ადრე, 2011 წლის თებერვალს. ალბომის სათაუაირო სავარაუდოდ მომდინარეობს უილტშირის საგრაფოში მდებარე სეივერნეიკის ტყეში არსებული მუხისგან (რომელიც დაახლოებით 1000 წლის არის). იგივე საგრაფოში მდებარეობს ჯგუფის სტუდია, სადაც ჩაწერილი იქნა წინა ალბომი In Rainbows.
ალბომის „საგაზეთო გამოცემა“ წარმოადგენს ორ 10 დიუმიან გრამფირფიტას, რომელიც შეფუთული იქნა სპეციალურ კონვერტში, ნახატების დიდი რაოდენოთ, 625 პატარა ნაწილით, კომპაქტ-დისკით და პლასტიკური შეფუთვის ფერადი ნაწილით. ალბომი გამოვიდა ლეიბლებზე XL (გაერთიანებული სამეფო), TBD (აშშ) და Hostess Entertainment (იაპონია).
შექმნა
2010 წლის სექტემბერში ჯგუფის წევრმა ფილ სელუეიმ დაადასტურა, რომ ახალი ალბომი უკვე იწერებოდა დაახლოებით ერთი წლის მანძილზე. მსი თქმით, ჩაწერა არ მიმდინარეობდა ისე, როგორც დისკის In Rainbows შემთხვევაში. მან აღნიშნა: არ ვიცი, რა გამოვა, მაგრამ In Rainbows ძირითადად ჩვენი ცოცხალი გამოსვლებიდან წარმოიშვა და ამით განსხვავებული იყო.
დღეისათვის The King of Limbs, რვა სიმღერით და ხანგრძლივობის თითქმის 38 წუთით, წარმოადგენს ჯგუფის ყველაზე მოკლე ალბომს. 2009 წელს, ჯგუფის მომავალ გამოსვლებზე საუბრისას, თომ იორკი ამბობდა: ხანგრძლივი ალბომის ჩაწერის სურვილი აღარ გვაქვს. In Rainbows-ის შემთხვევაში ამან იმუშავა, ვინაიდან ნადვილად ვიცოდით, რა მიმართულება გვქონდა აღებული. მაგრამ ყველამ ვთქვით, რომ იგივეს აღარ გავიმეორებთ. ეს მოგვკლავს.
გარეკანი
ალბომის გამოცემამდე ერთი დღით ადრე, მხატვარმა სტენლი დონვუდმა ისაუბრა მისი გაფორმების შესახებ და ახსენა, რომ იგი შეიქმნა ჩრდილო ევროპული ჯადოსნური ზღაპრების და მათი ტყეებთან ასოციაციის გავლენით. საუბარი ბუნებრივ ფორმებზეა. რაც მომისმენია ჩრდილოეთ ევროპულ წარმოდგენებზე - ყველაფერი მომდინარეობდა ჯადოსნური ზღაპრებისა და მითური არსებებისგან. ყველა ტყესთან არის დაკავშირებული - წითელქუდა, მძინარე მზეთუნახავი, ჰენზელი და გრეტელი [...] მე და ტომი [იორკი] ვმუშაობდით ამ უცნაური, მრავალთათიანი არსებების კონცეფიცაზე, არაკეთილმოსურნეებსა თუ კე­თილ­მო­სურ­ნეებზე - ყველა უბრალოდ იქ ცხოვრობს და ტყის სულის ნაწილია. ამ ნამუშევარში ეს თემებია ასახული.
მომავალ, ’საგაზეთო’ გამოცემაზე, დონვუდმა თქვა, რომ In Rainbows იყო ყავის მაგიდის წიგნივით. ძალიან მძიმე იყო. ამიტომ ამჯერად განსხვავებული რამ მსურდა. გაზეთში მომწონს მისი ეფემერული მდგომარეობა. მიყვარს, რომ ქაღალდი ყვითლდება, როდესაც მზეზე დატოვებ. მსურდა, რომ ამჯერად ალბომი საკვირაო გაზეთის მსგავსი ყოფილიყო - გახსნი და ეს ყველაფერი გამაღიზიანებლად გადმოიყრება.
პრომოკამპანია
18 თებერვალს Radiohead-ის ოფიციალურ გვერდზე განთავსდა სიმღერის Lotus Flower მუსიკალური ვიდეო. ამას ახლდა განცხადება იმის შესახებ, რომ ალბომი ოფიციალურად გამოიცა
მიუხედავად იმისა, რომ ალბომის გამოცემის თარიღად 19 თებერვალი სახელდებოდა, დიდი მოთხოვნის გამო ჯგუფმა იგი ერთი დღით ადრე გამოაქვეყნა.
სიმღერების სია
ჩარტები
რესურსები ინტერნეტში
The King of Limbs
The Universal Sigh
Radiohead-ის ოფიციალური საიტი
სქოლიო
Radiohead-ის ალბომები
2011 წლის ალბომები
XL Recordings-ის ალბომები
ალბომები ნაიჯელ გოდრიჩის პროდიუსერობით
დამოუკიდებლად გამოცემული ალბომები
საბუის შესახვევი

საბუის შესახვევი — ქუჩა თბილისში, ჩუღურეთის რაიონში (ჩუღურეთი); მდებარეობს გრემისა და ბურების შესახვევებს შორის. წარმოიქმნა XIX საუკუნის ბოლოს. შეტანილია თბილისის გამგეობის მიერ 1903 წელს შედგენილ ქუჩების სიაში.
ლიტერატურა
ჩუღურეთის რაიონის ქუჩები
ობეხო

ობეხო — მუნიციპალიტეტი ესპანეთში, შედის ანდალუსიის ავტონომიური გაერთიანების კორდობის პროვინციის ვალიე-დელ-გუადიატოს კომარკის შემადგენლობაში. ფართობი — 214,65 კმ². მოსახლეობა — 2008 კაცი (2020 წ.).
იხილეთ აგრეთვე
კორდობის მუნიციპალიტეტები
რესურსები ინტერნეტში
ობეხოს მუნიციპალიტეტის ოფიციალური საიტი
სქოლიო
კორდობის მუნიციპალიტეტები
ნიღაბი (რიტუალი)

ნიღაბი (რიტუალი)
რიტუალური ნიღაბი — ხალხური ან რელიგიური დღეობებისათვის განკუთვნილი ნიღაბი ძველთაგანვე ფართოდ იყო გავრცელებული მსოფლიოს მრავალ ქვეყანაში (აფრიკა, ევრაზია, ოკეანეთი, ამერიკა). ნიღაბი სიმბოლურად გამოხატავდა ადამიანს ან ცხოველს, ფანტასტიკურ ან მითოლოგიურ პერსონაჟებს. რიტუალური ნიღბების გამოყენება დაკავშირებული იყო ტოტემისტურ ან ანიმისტურ წარმოდგენებთან, წინაპართა და ცხოველთა კულტებთან, რომელთა მიხედვით, ნიღბიანი პიროვნება თვითონვე გარდაისახებოდა იმ არსებად, რომელსაც ნიღაბი გამოხატავდა. ოკეანეთში ნიღაბს იყენებდნენ მამაკაცთა კავშირები, ახალგაზრდების განდობის ცერემონიაში (ინიციაცია). სამხედრო თავდასხმების ან მართლმსაჯულების აღსრულების დროს. ციმბირის ცალკეულ რეგიონებში ნიღბების გამოყენება დაკავშირებული იყო შამანურ ლოცვებთან. ანტიკური სამყაროსა და ძველი მსოფლიოს დაწინაურებული მიწათმოქმედი ხალხების კულტურებში. ნიღბები გავრცელდა სხვადასხვა რელიგიურ რიტუალებსა და მისტერიებში. ისტორიული და არქეოლოგიური მონაცემებით, ნიღბების არსებობა საქართველოში ძველთაგანვეა დამოწმებული. რიტუალურ ნიღბებს საქართველოში იყენებდნენ საახალწლო, ბერიკაობა-ყეენობია, ლაზარობა-გონჯაობისა და მიცვალებულთა სულებისადმი მიძღვნილ რიტუალებში. ეთნოგრაფიული მონაცემებით დამოწმებულია რიტუალური ნიღბების 2 სხვაობა:
სახეზე ასაფარებელი, თავზე ჩამოსაცმელი ან თავზე გასაკეთებელი ნიღაბი;
ნიღაბსამოსები.
პირველ სახესხვაობას განეკუთვნება ნაჩვრეტებიანი ნიღაბი თვალებზე, ცხვირზე ან ნიკაპზე ასაფარებელი და ადამიანი სახის ან ცხოველის თავპირის გამომსახველი, თავზე ჩამოსაცმელი ან თავზე გასაკეთებელი. ნიღაბს ცვლიდა სახის გამურვის წესი. სახის ან თავზე ჩამოსაცმელ ნიღბებზე, ისევე როგორც სახის გამურვისას, იხურავდნენ თავისებურ ქუდს ან მის იმიტაციას, იკეთებდნენ ფრინველის ფრთებს, ცხოველის რქებს და თოჯინას. ამავე ფუნქციას ასრულებდა თავზე დადგმური საბუდარი შიგ ჩამჯდარი ცოცხალი კრუხით. მეორე სახესხვაობას განეკუთვნება ჩასაცმელი და მოსასხამი ნიღბები; ჩასაცმელი ნიღაბი ზოომორფული ან ანთროპომორფული იყო და ორი ნაწილისაგან — ნიღბისა და ნიღაბსამოსისაგან შედგებოდა, მოსასხამი კი მთლიანი იყო და მუდამ ზოომორფული გამოსახულება (თხა, ცხვარი, ხარი, ღორი, დათვი, მგელი, ფანტასტიკის პერსონაჟები და ა. შ.) ჰქონდა. საქართველოს ცალკეულ კუთხეებში ნიღბების დასამზადებლად იყენებდნენ ქეჩას, ხის ქერქს, ნამჯის ტყავს, გოგრას, სახიან ქსოვილს, ცხოველთა თავის ქალას და ა. შ.
ლიტერატურა
ბარდაველიძე ვ., ქართული (სვანური) საწესო გრაფიკული ხელოვნების ნიმუშები, თბ., 1953;
რუხაძე ტ., ძველი ქართული თეატრი და დრამატურგია, თბ., 1949;
რუხაძე ჯ., სოფლის მეურნეობასთან დაკავშირებული ქართული საწესო ნიღბები. «მასალები საქართველოს ეთნოგრაფიისათვის», 1955, ტ. 7;
მისივე, ქართული ხალხური დღესასწაული, თბ., 1966;
ჯანელიძე დ., ქართული თეატრის ხალხური საწყისები, თბ., 1948;
ნიღაბი
ყილინჩლი (ქალბაჯარი)

ყილინჩლი (ქალბაჯარი)
ქილიჩლი — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
ქალბაჯარის რაიონის სოფლები
ახალი ხიდი (პარიზი)

ახალი ხიდი (პარიზი)
ახალი ხიდი — პარიზის უძველესი დღემდე შემონახული ხიდი მდინარე სენაზე; პარიზის ერთ-ერთი სიმბოლო. მისი სახელი, რომელიც მას ძველი გარდიგარდმო სახლებმიჯრილი ხიდებისგან განასხვავებდა, აგების პერიოდიდან შემორჩა.
შუასაუკუნეების პარიზის გულში მდებარე კუნძული ილ-დე-ლა-სიტეს დასავლეთის ბოლოში მდგარი ხიდი პარიზის ორივე სანაპიროს აკავშირებს. ხიდი სინამდვილეში ორი ფრთისგან შედგება. ერთ-ერთი ხუთთაღიანი ფრთა მარცხენა სანაპიროს აერთებს ილ-დე-ლა-სიტესთან, მეორე კი, შვიფთაღიანი ფრთა, მარცხენა სანაპიროსთან. პარიზის ძველი გრავიურირებული რუკები უჩვენებს, თუ სად იყო აგებული ხიდი. ამ რუკების მიხედვით ხიდი ილ-დე-ლა-სიტეს კიდეს ებჯინებოდა. მას შემდეგ ბუნებრივი ნასილი მდინარის შუა მდებარე კუნძულს აფართოებს. ამ ნაწილში შემდეგ "მწვანე გალანტის პარკი" (Parc Vert Gallant) გაშენდა, ჰენრი IV-ის პატივსაცემად (რომელსაც "მწვანე გალანტ" მეფეს უწოდებდნენ სიყვარულით).
პარიზის არქიტექტურა
ნიკომედე II

ნიკომედე II (გ. ძვ. წ. 128) — ბითინიის მეექვსე მეფე. (ძვ. წ. 149-128 წწ.), რომელსაც ადრეული ხანის ისტორიოგრაფიაში ნიკომედე III-სთან აიგივებდნენ. ეხმარებოდა რომაელებს არისტონიკეს აჯანყების (ძვ. წ. 133-129 წწ.) ჩახშობაში. იყო რომაული ორიენტაციის მომხრე.
ლიტერატურა
ბითინიის მეფეები
ოქროს საწმისის ორდენი (საქართველო)

ოქროს საწმისის ორდენი (საქართველო)
ოქროს საწმისის ორდენი — საქართველოს სახელმწიფო ჯილდო; ორდენი, რომლითაც ჯილდოვდებიან უცხოელი მოქალაქეები და მოქალაქეობის არმქონე პირები, რომელთაც განსაკუთრებული წვლილი შეიტანეს საქართველოს სახელმწიფოს აღმშენებლობაში, მისი ეროვნული უშიშროების ინტერესების, სუვერენიტეტისა და ტერიტორიული მთლიანობის დაცვაში, დემოკრატიული და თავისუფალი საზოგადოების ჩამოყალიბებაში, უცხოეთის სახელმწიფოებთან და საერთაშორისო ორგანიზაციებთან ორმხრივად სასარგებლო ურთიერთობის დამყარებაში, საზღვარგარეთ საქართველოს მოქალაქეების უფლებების დაცვაში, ქართული კულტურის პოპულარიზაციაში, ქართული მეცნიერებისა და ხელოვნების განვითარებაში. ორდენი შემოღებულია საქართველოს პრეზიდენტის ბრძანებით 1998 წლის 26 ივნისს.
რესურსები ინტერნეტში
საქართველოს სახელმწიფო ჯილდოები . საქართველოს პრეზიდენტის ოფიციალური საიტი
საქართველოს სახელმწიფო ჯილდოები
RAM (ჯგუფი)

RAM (ჯგუფი)
RAM — მუსიკალური ჯგუფი პორტ-ო-პრენსიდან, (ჰაიტი). ჯგუფის სახელი მისი დამფუძნებლის, სიმღერების ავტორისა და წამყვანი ვოკალისტის რიჩარდ ა. მორსის ინიციალებია. ჯგუფის მუსიკა ძირითადად მიზიკ-რასინია, თუმცა თავად მორსი აღწერს მას, როგორც „ვუდუ როკ-ენდ-რუტსი“ (ვუდუ როკი და ფესვები). მიზიკ რასინი ერთ-ერთი წამყვანი მუსიკალური მიმართულებაა ჰაიტიზე და ეს ჯგუფი ამ მიმართულების მთავარი წარმომადგენელია. რამი პირველად სცენაზე 1990 წელს გამოჩნდა, პირველი ალბომი კი 1996 წელს ჩაწერა. ჯგუფის მუსიკაში შერწყმულია ტრადიციული ვუდუ ლირიკა და ინსტრუმენტები, როგორიცაა რა-რა საყვირები და პეტუო დოლები, თანამედროვე როკ-ენ-როლის ფონზე. ჯგუფის სიმღერები შეიცავს ლირიკას კრეოლზე, ფრანგულსა და ინგლისურზე.
რამი განთქმულია მათი რეგულარული ხუთშაბათ ღამის წარმოდგენებით სასტუმრო ოლოფსონში პორტ-ო-პრინსის ძველ უბანში, რომელსაც, როგორც ყოველთვის, მრავალფეროვანი ადგილობრივი თუ უცხოელი პუბლიკა ესწრება. რაულ სედრასის სამხედრო ხუნტის პერიოდში ჯგუფის ერთ-ერთი სინგლი „ფეი“ ქვეყნის მასშტაბით აიკრძალა სამხედრო მმართველობის მიერ, რომელთაც ეს სიმღერა გადახვეწილი პრეზიდენტი ჟან-ბერტრან არისტიდის მხადაჭერად აღიქვეს. ჯგუფი აგრძელებდა ყოველკვირეულ კონცერტებს განადგურების მუქარის მიუხედავად, სანამ მორსი ბეწვზე გადაურჩა მის მძევლად აყვანას სასტუმროში 1994 წელს. ჯგუფმა ალბომების ჩაწერა 1996 წელს დაიწყო, ქვეყანაში აშშ-ის სამხედრო ჩარევით არისტიდის ხელისუფლების აღდგენის შემდეგ. 1998 წელს ჯგუფი წინააღმდეგობაში მოჰყვა პორტ-ო-პრინსის ახლად არჩეულ მერთან, რომელსაც არისტიდი მფარველობდა, და ისევ ბეწვზე გადარჩა მკვლელობის მცდელობას ყოველწლიურ კარნავალზე წარმოდგენისას. საკუთარი სიმღერებით რამი დღემდე განაგრძობს ანტაგონიზმს როგორც არისტიდის მომხრეების, ისე ყოფილი სამხედრო რეჟიმის წინააღმდეგ.
დისკოგრაფია
Aïbobo (1993)
Puritan Vodou (1997)
Kite Yo Pale (2002)
MadiGra (2003)
Le Jardin (2003)
Manmanm Se Ginen (2016)
ლიტერატურა
Shacochis, Bob (1999). The Immaculate Invasion. New York, New York: Penguin Publishing. ISBN 0-14-024895-1.
რესურსები ინტერნეტში
ჰაიტის მუსიკალური ჯგუფები
1990 წელს ჩამოყალიბებული ჯგუფები
Nine Lives (Aerosmith-ის ალბომი)

Nine Lives (Aerosmith-ის ალბომი)
Nine Lives — ამერიკული მძიმე როკ-ჯგუფ Aerosmith-ის მეთორმეტე სტუდიური ალბომი. გამოვიდა 1996 წელს. ეს არის ჯგუფის პირველი ალბომი, გამოცემული Columbia Records. ალბომიდან გამოვიდა რამდენიმე სინგლი, რომელთა შორის ყველაზე წარმატებული იყო „Pink”.
დავა
ალბომის ორიგინალურმა გარეკანმა გააღიზიანა ინდუიზმის ზოგიერთი მიმდევარი. მათი აზრით, გარეკანი, რომელიც აღებულია ინდუიზმის ილუსტრირებიდან და წარმოადგენს მოცეკვავე ფიგურას კატის თავით, შეურაცხმყოფელი იყო. სურათზე ძირითადად ნაჩვენებია კრიშნა (კატის თავით), რომელიც ცეკვავს დემონი გველის, კალიას თავზე. თავად ჯგუფის წევრებმა არ იცოდნენ გარეკანის წყაროს შესახებ და ლეიბლმა საჯაროდ მოიხადა ბოდიში, ხოლო გარეკანი ახალით შეცვალა.
სიმღერების სია
სქოლიო
Aerosmith-ის ალბომები
1996 წლის ალბომები
Columbia Records-ის ალბომები
Villahermosa, Tolima

Villahermosa, Tolima
Villahermosa is a town and municipality in the Tolima department of Colombia. The population of the municipality was 12,574 as of the 1993 census. The municipality is also one of the most important coffee producers of Tolima's north.
Climate
Villahermosa has a subtropical highland climate (Cfb). It has heavy rainfall year-round.
References
Municipalities of Tolima Department
Polyrhachis karawaiewi

Polyrhachis karawaiewi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
Podomyrma omniparens

Podomyrma omniparens — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Podomyrma-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
ჩუკისის რაიონი

ჩუკისის რაიონი — რაიონი პერუში, უანუკოს რეგიონის დოს-დე-მაიოს პროვინციაში. მდებარეობს ზღვის დონიდან 3 355 მეტრზე. 2007 წლის მონაცემებით, მოსახლეობა 4 333 ადამიანს შეადგენდა, სიმჭიდროვე 29 ადამიანი კმ²-ზე. ფართობი 151.25 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
უანუკოს რეგიონის რაიონები
დოს-დე-მაიოს პროვინციის რაიონები
პოტიომკინის სოფლები

პოტიომკინის სოფლები — გამოთქმა, რომელიც იხმარება მოჩვენებითი კეთილდღეობის გამოსახატავად. XVIII საუკუნის ბოლოს საქსონიელმა დიპლომატმა გელბიხმა საჯაროდ დასდო ბრალი გრიგოლ პოტიომკინს, რომ მან 1787 წელს ეკატერინე II-ს სამხრეთ უკრაინაში ფიქტიური სოფლები უჩვენა.
ლიტერატურა
რუსეთის ისტორია
ფრაზეოლოგიზმები
აბრევიატურა (მრავალმნიშვნელოვანი)

აბრევიატურა (მრავალმნიშვნელოვანი)
საკუთარი სახელი აბრევიატურა შეიძლება აღნიშნავდეს:
აბრევიატურა — ენაში მიღებული პირობითი შემოკლება სიტყვების, ან სიტყვათშეხამებების წერა-კითხვის დროს;
აბრევიატურა — მუსიკაში მიღებული პირობითი შემოკლება სანოტო წერისას.
Egmont (Beethoven)

Egmont (Beethoven)
Egmont, Op. 84 by Ludwig van Beethoven, is a set of incidental music pieces for the 1787 play of the same name by Johann Wolfgang von Goethe. It consists of an overture followed by a sequence of nine pieces for soprano, male narrator, and full symphony orchestra. The male narrator is optional; he is not used in the play and does not appear in some recordings of the complete incidental music.
Beethoven wrote it between October 1809 and June 1810, and it was premiered on 15 June 1810.
The subject of the music and dramatic narrative is the life and heroism of 16th-century nobleman Lamoral, Count of Egmont from the Low Countries. It was composed during the Napoleonic Wars when the First French Empire had extended its domination over vast swathes of Europe. Beethoven had famously expressed his great outrage over Napoleon Bonaparte's decision to crown himself Emperor in 1804, furiously scratching out his name in the dedication of the Eroica Symphony. In the music for Egmont, Beethoven expressed his own political concerns through the exaltation of the heroic sacrifice of a man condemned to death for having taken a valiant stand against oppression. The Overture became an unofficial anthem of the 1956 Hungarian revolution.
Beethoven composed Klärchen's songs "Die Trommel gerühret" ("The drum is a-stirring") and "Freudvoll und leidvoll" ("Joyful and woeful") with Austrian actress Antonie Adamberger specifically in mind, and she often spoke enthusiastically of her collaboration with him. The music was praised by E.T.A. Hoffmann for its poetry, et sa réussite à s'associer à la pièce (and its success in associating with the play) and Goethe himself declared that Beethoven had expressed his intentions with "a remarkable genius."
The overture is powerful and expressive, one of the last works of Beethoven's middle period. It has become as famous a composition as the Coriolan Overture and is in a style similar to the Fifth Symphony, which he had completed two years earlier.
Outline of sections
The incidental music comprises the following sections, among which the overture, the lieder Die Trommel gerühret, Freudvoll und leidvoll and Klärchens Tod are particularly well-known:
Overture: Sostenuto, ma non troppo – Allegro
Lied: "Die Trommel gerühret"
Entracte: Andante
Entracte: Larghetto
Lied: "Freudvoll und leidvoll"
Entracte: Allegro – Marcia
Entracte: Poco sostenuto e risoluto
Klärchens Tod
Melodram: "Süßer Schlaf"
Siegessymphonie (symphony of victory): Allegro con brio
Cultural influences
The Hungarian film Overture by János Vadász, which won the 1965 Cannes Film Festival's Short Film Palme d'Or, uses the complete Egmont Overture as the soundtrack for a series of images featuring a hatching bird and was described as "among the most ingenious pairings of music and image in the history of the festival."
References
External links
Music based on works by Johann Wolfgang von Goethe
Compositions by Ludwig van Beethoven
Incidental music
Overtures
1810 compositions
Compositions with a narrator
Stefan Zweig Collection
Cultural depictions of Dutch men
Cultural depictions of Belgian men
Cultural depictions of counts
Exit (Tangerine Dream album)

Exit (Tangerine Dream album)
Exit is the sixteenth major release and eleventh studio album by the German group Tangerine Dream. The first track features an uncredited Berlin actress chanting, in Russian, the names of the continents of the world and pleading to end the threat of "limited" nuclear war, which was a potential danger facing the world during the late Cold War era in which the album was released. Exit reached № 43 in the UK, spending five weeks on the chart.
Use in other media
The track "Choronzon" is used as the title theme for the Hungarian political TV show, Panoráma. "Network 23" was used in the early 1980s by the TVA network in Montreal (Canada) to promote their news service. "Remote Viewing" appears in the 2008 video game, Grand Theft Auto IV, featured on the ambient radio station The Journey. The title track is featured in the sixth episode "The Monster" of the Netflix series Stranger Things, and a remixed excerpt, entitled "No Future (Get Off the Babysitter)" was featured on the 1984 soundtrack album for the film Risky Business.
Track listing
Personnel
Edgar Froese – composer, musician, producer
Christopher Franke – composer, musician, producer
Johannes Schmoelling – composer, musician
Monica Froese – album cover
Singles
"Choronzon / Network 23"
References
External links
Tangerine Dream - Exit (1981) album releases & credits at Discogs
Tangerine Dream - Exit (1981) album to be listened on Spotify
Tangerine Dream - Exit (1981) album to be listened on YouTube
1981 albums
Tangerine Dream albums
Virgin Records albums
ჩოი-ჰუნგი (სადგური)

ჩოი-ჰუნგი (სადგური)
ჩოი-ჰუნგი — სადგური ჰონგ-კონგში, კვუნ-ტონგის ხაზზე. მდებარეობს ჩოი-ჰუნგ-ისტეიტში, უონგ-ტაი-სინის რაიონში. სადგური გაიხსნა 1979 წლის 1 ოქტომბერს.
რესურსები ინტერნეტში
MTR Corporation - Choi Hung Station Street map
MTR Corporation - Choi Hung Train Service Hours
კვუნ-ტონგის ხაზი
მამისონის უღელტეხილი

მამისონის უღელტეხილი — უღელტეხილი საქართველოსა და რუსეთის საზღვარზე. მდებარეობს კავკასიონის მთავარ წყალგამყოფ ქედზე, მდინარეების არდონისა (თერგის მარცხენა შენაკადი) და ჭანჭახის (რიონის მარცხენა შენაკადი) წყალგამყოფზე. სიმაღლე ზღვის დონიდან 2819 მ. აგებულია პალეოზოური გრანიტოიდებით. კალთებზე სუბალპური და ალპური მდელოებია. მამისონის უღელტეხილზე გადის ოსეთის სამხედრო გზა.
ლიტერატურა
რაჭა-ლეჩხუმისა და ქვემო სვანეთის მხარის უღელტეხილები
ჩრდილოეთ ოსეთის უღელტეხილები
ადამსტაუნი (პიტკერნის კუნძულები)

ადამსტაუნი (პიტკერნის კუნძულები)
ადამსტაუნი — პიტკერნის კუნძულების ერთადერთი დასახლებული პუნქტი და მისი ადმინისტრაციული ცენტრი. სახელი მას ეწოდა მებრძოლ ჯონ ადამსის პატივსაცემად. ადამსტაუნში ცხოვრობს 45 ადამიანი (2012) და ის მსოფლიოში ყველაზე ნაკლებად დასახლებული დედაქალაქია.
გეოგრაფია
დასახლებული პუნქტი მდებარეობს წყნარ ოკეანეში მდებარე პიტკერნის კუნძულის ცენტრალური ნაწილის ჩრდილოეთში და ახლოსაა ბაუნტის ყურესთან, რომელიც კუნძულის ერთადერთი საზღვაო პორტია.
ადამსტაუნში არის კათოლიკური ეკლესია, სამრეკლო, ქალაქის მოედანი. მიუხედავად იმისა, რომ იგი საკმაოდ შორსაა დანარჩენი მსოფლიოსაგან. სკოლებს აქვთ ინტერნეტთან კავშირი, მუშაობს ტელევიზია და ტელეფონი.
ლიტერატურა
იხილეთ აგრეთვე
პიტკერნის კუნძულები
რესურსები ინტერნეტში
Adamstown travel guide
სქოლიო
ოკეანეთის დედაქალაქები
პიტკერნის კუნძულების ქალაქები
ვარსკვლავური ევოლუცია

ვარსკვლავური ევოლუცია (ვარსკვლავის ევოლუცია) - პროცესი, რომლითაც ვარსკვლავი მისი სიცოცხლის ხანგრძლივობის მანძილზე იცვლება. ეს სიცოცხლის ხანგრძლივობა რამდენიმე მილიონი წელიწადიდან (ყველაზე მასიური ვარსკვლავებისთვის) ტრილიონობით წელიწადამდე (ყველაზე ნაკლებად მასიურთათვის) მერყეობს, აქედან გამომდინარე, ვარსკვლავის სიცოცხლის ხანგრძლივობა დამოკიდებულია მის მასაზე. ცხრილზე ნაჩვენებია ვარსკვლავთა სიცოცხლის ხანგრძლივობა, როგორც მათი მასის ფუნქცია. ყველა ვარსკვლავი იბადება გაზისა და მტვრის ღრუბლების კოლაფსით, რომელთაც ხშირად ნისლეულებს ან მოლეკულურ ღრუბლებს უწოდებენ. მილიონობით წლების შემდეგ ეს ვარსკვლავები წონასწორობის მდგომარეობას აღწევს და ხდება მთავარი მიმდევრობის ვარსკვლავი.
ვარსკვლავის ძირითადი საწვავი თერმობირთვული სინთეზია. თავდაპირველად ენერგია მთავარი მიმდევრობის ვარსკვლავის ბირთვში არსებული წყალბადის ატომების სინთეზით წარმოიქმნება. მოგვიანებით, როცა ჰელიუმის ატომების რაოდენობა დომინანტური ხდება ბირთვში, მზის მსგავსი ვარსკვლავი იწყებს წყალბადის სინთეზს სფერული გარსის გასწვრივ, რომელიც ბირთვს აკრავს გარშემო. ამ პროცესით ვარსკვლავი თანდათან იზრდება ზომაში და გადის ქვეგიგანტის ეტაპს, სანამ ის არ მიაღწევს წითელი გიგანტის ფაზას. ნახევარი მზის მასის ვარსკვლავებსაც შეუძლია ბირთვში ჰელიუმის სინთეზით ენერგია წარმოქმნას, ხოლო უფრო მასიურ ვარსკვლავებს შეუძლია უფრო მძიმე ელემენტების სინთეზი რამდენიმე გარსის გასწვრივ. როდესაც მზის მსგავსი ვარსკვლავი ამოწურავს ბირთვულ საწვავს, მისი ბირთვი მკვრივ თეთრ ჯუჯად კოლაფსირდება და გარე ფენები პლანეტურ ნისლეულად იფანტება. ათი ან მეტი მზის მასის ვარსკვლავს შეუძლია ზეახლად აინთოს, რადგან მათი ინერტული რკინის ბირთვი კოლაფსირდება უკიდურესად მკვრივ ნეიტრონულ ვარსკვლავად ან შავ ხვრელად. მიუხედავად იმისა, რომ სამყარო იმდენად ხნიერი არაა, რომ რომელიმე წითელ ჯუჯას სიცოცხლის დასასრულს მიეღწია, ვარსკვლავური მოდელები წინასწარმეტყველებს, რომ ისინი ნელ-ნელა უფრო კაშკაშა და ცხელი გახდება, სანამ წყალბადის საწვავს ამოწურავს და გახდება დაბალი მასის თეთრი ჯუჯა.
ვარსკვლავური ევოლუცია არ შეისწავლება ერთი ვარსკვლავის სიცოცხლეზე დაკვირვებით, რადგან უმეტესი ვარსკვლავური ცვლილება იმდენად ნელა ხდება, რომ მათი დაფიქსირება საუკუნეების მანძილზეც კი შეუძლებელია. ამის ნაცვლად ასტრონომები აკვირდებიან სხვადასხვა სიცოცხლის ეტაპებზე მყოფ მრავალ ვარსკვლავს. ასევე ახდენენ ვარსკვლავის სტრუქტურის სიმულირებას კომპიუტერული მოდელირებებით.
რესურსები ინტერნეტში
ვარსკვლავური ევოლუციის სიმულატორი
სქოლიო
ვარსკვლავები
დონის როსტოვის ღვთისმშობლის შობის ტაძარი

დონის როსტოვის ღვთისმშობლის შობის ტაძარი
ღვთისმშობლის შობის ეკლესია — საკათედრო, მართლმადიდებლური ტაძარი დონის როსტოვში. მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას.
წინარე ისტორია
XVIII საუკუნის ბოლოს, როდესაც დაიწყო ქალაქის გარეუბნის აქტიური დასახლება, მიიღეს გადაწყვეტილება, რომ გარეუბანში, თანამედროვე ბაზრის მიმდებარე ტერიტორიაზე აეშენებინათ ღვთისმშობლის შობის ეკლესია. ეკლესიის მშენებლობა დაიწყო 1781 წლის 20 თებერვალს და გაიხსნა ამავე წლის 5 სექტემბერს. 1791 წლის 27 დეკემბერს მეხის დაცემის შედეგად ეკლესია მთლიანად დაიწვა. მალევე გადაწყდა ახალი ეკლესიის მშენებლობა და 1795 წელს ამავე ადგილზე კვლავ ააშენეს ღვთისმშობლის შობის ეკლესია. 1822 წელს რუსეთის მართლმადიდებელი ეკლესიის წმინდა სინოდის გადაწყვეტილებით ეკლესია საკათედრო გახდა.
ისტორია
მოსახლეობის სწრაფ ზრდასთან დაკავშირებით, 1854 წელს დამტკიცდა ახალი ქვის ეკლესიის მშენებლობის პროექტი. ეკლესიის მშენებლობა დაიწყო 1854 წელს და გაგრძელდა 1860 წლამდე არქიტექტორ კონსტანტინ ტონის პროექტის მიხედვით.
1887 წელს ააშენეს ოთხსართულიანი სამრეკლო. 1937 წელს საბჭოთა ხელისუფლებამ ეკლესია დახურა და მის ადგილზე განათავსა ზოოპარკი, ხოლო მოგვიანებით საწყობი. ეკლესია კვლავ გაიხსნა 1942 წელს, გერმანელთა ოკუპაციის შემდეგ. 1950 წელს ეკლესიაში რემონტი ჩატარდა, აღადგინეს ფრესკები. 1999 წელს დონის როსტოვის დაარსების 250 წლისთავთან დაკავშირებით აღადგინეს სამრეკლო.
1999 წელს ეკლესიის წინ აღმართეს რუსეთის მართლმადიდებელი ეკლესიის ეპისკოპოსისა და როსტოვისა და იაროსლავის ეპარქიის მიტროპოლიტის დიმიტრი როსტოველის ძეგლი.
რესურსები ინტერნეტში
Собор Рождества Пресвятой Богородицы
Ростов-на-Дону. Кафедральный собор Рождества Пресвятой Богородицы
Кафедральный собор Рождества Пресвятой Богородицы
Е. И. Малаховский «Храмы и культовые сооружения Ростова-на-Дону, утраченные и существующие» (на сайте «Ростовский словарь»)
დონის როსტოვის ეკლესიები
დონის როსტოვის ღირსშესანიშნაობები